Природата си отмъщава! Инвазия на калинки страшилища у нас
Начало Любопитни Природата си отмъщава! Инвазия на калинки страшилища у нас
Златомир Иванов+
25 октомври 2010 4 коментара
В природата няма нищо случайно – вмешателството носи беди
Ларвата на зловещото насекомо
Европа, а сега и България е обект на невиждана инвазия на хищни калинки! Популацията им е ужасяващо бърза. Те завземат все по-големи територии. Наместват се в дома ни, в трамвая, те са навсякъде. Всъщност у нас се води биологична война. Тя не е „ божи знак, нито белег на екологично прочистване, нито дори резултат от климатична промяна”. Това е бедствие, но с човешка намеса. Опасност с неизвестен завършек. Калинката алигатор хвърчи нахално и напористо из цяла София, пристигнала е в Лом, Видин, в други северни градове, а е дошла откъм Гърция. Значи я има и на север, и на юг. Устойчива е на всякакви климатични промени. Хората все по-често започват да я срещат, защото се скатава по домовете да зимува.
Животното, с което сравняват калинката - алигатор
Написаното не е сюжет на фантастичен филм. Реалност, родена от абсурда да се внасят, размножават, произвеждат в специални фабрики дори, крилати насекоми от вида Harmonia axyridis за борба с вредителите по растенията. На Запад и при съседите ни от Гърция (на които трябва да благодарим) насекомото килър е използвано срещу листната и щитоносната въшка, а сега се налага да се борим със същото това оръжие за защита.
Хищната калинка китайка е бич за въшките по реколтата. Замества химическите препарати. Лошото обаче е, че прояжда и щитоносната въшка, а най-неочаквано и себеподобните – калинките, тези които си имаме и които смятаме, че ни носят късмет или показват накъде ще се задомят младите момичета.
„Още по-свирепи са техните ларви, които, докато растат, ядат като за последно и могат да погълнат до 3000 въшки. Темпото, с което азиатската гостенка завоюва територии у нас, е смущаващо за разнообразието на родната фауна”, осведомява проф. Калушков.
Родината на нашественика е Китай. Оттам, през Австралия, та в САЩ си я внасят още в началото на миналия век и, както споменахме, си я отглеждат в специални фабрики за калинки. Сетне тя сама се загрижва за популацията си и нещата започват да излизат изпод контрол. В Европа от 1995 година я ползват британците и французите. Да не забравяме и гърците. От южната ни съседка тя сама, без паспорт, си е пристигнала у нас и вече се е настанила навсякъде.
Освен че нарушава биоразнообразието, калинката чужденка, наричана шестокрак алигатор, се храни и с плодове. Най й допада гроздето. Алкалоидните сокове, които притежава и изпуска, развалят вкуса на виното. Значи тя попада и във винзаводите. При това във вид на компактни маси. Преди това, в края на летния сезон и в началото на есента опустошава гроздовите масиви.
От Института по биоразнообразие към БАН и природонаучния музей съветват как да я разпознаваме: „Тя е една идея по-малка от българската 7-точкова и малко по-светла. Нюансите й варират от наситено оранжево до жълто. С повече точки е – от 14 до 19. Има и черна модификация с 2 симетрично разположени червени точки”.
Кои й са душманите в птичия и животинския свят? Оказва се, че не можем да разчитаме на птиците. Алкалоидният сок на калинките нашественици отблъсква пернатите и те се мамят до 1-2 пъти. Повече не ги броят в менюто си.
Да живеят жабите! Те и другите земноводни са по-непретенциозни и си замезвали с азиатските калинки. Мравките пък се конкурирали с калинките, защото също като тях се хранят със сока на листните въшки. Те са също хищни, със здрави челюсти, освен това количественото им също голямо. Но явно и това не стига и не върши голямата работа, която предстои. Резултатът от химическата борба, която някои искаха да избегнат, при евентуална нужда също е под съмнение, знаят учените. Според тях тя е „обречена почти колкото битката с колорадския бръмбар”.
Накрая няколко любопитни подробности – пренасянето на един екземпляр, хранещ се с щитоносни въшки, преди повече от сто години е сложил началото на биологичната война. Калинката поглъща 8 пъти повече листни въшки от теглото си. В Холандия си я внасят специално, за да почиства лалетата. В САЩ пък вече има ферми за калинки, за да се избягва пръскането с отрови.
Поуката: В природата нищо не е случайно. Всяко вмешателство в нея накрая се наказва с беди.
Етикети: Harmonia axyridis, инвазия, Калинка, калинка алигатор, китайска калинка, нашествие
Закопчаха най-тлъстата мъжка „калинка” на ГЕРБ!
„Искра Фидосова не е никакъв юрист“, реват от гилдията!
Пръскат срещу „калинки“ в земеделското министерство!?
4 коментара to “Природата си отмъщава! Инвазия на калинки страшилища у нас”
Ivaila Dimitrova юли 06. 2012
тя е много добра приятелка!
Atanas Damyanov окт 02. 2013
Наществието на калинки в района на с. Реброво е страшно. Те нахълтват в къщите на хората и е невъзможно да се преборим с тях, дори ползвайки различни препарати за насекоми. Как да се спасим?
Христина Димитрова окт 10. 2013
В района на Габрово е същото,дали да се обадим на ХЕИ?
Galina Yordanova окт 11. 2013
ТОП 5 НАЙ-ЧЕТЕНИ РАЗКРИТИЯ ДНЕС:Брутална гавра с Волен Сидеров и Николай Бареков взриви нета (Колаж) (409)Ердоган си присвои България – виж официалното му изявление! (53)Ана Цолова отвръща на удара на Атака: Май ще се съдим (40)Невиждани скандал и истерия в ефира на Нова тв (38)Разцепление разтресе ГЕРБ! (36)	Получавайте всички новини на вашия Email
Абонирай се!	АБОНАМЕНТ	Последвайте Razkritia.com	Google +	Най-нови разкрития	Волен Сидеров лъсна в още с цинични снимки от скъпите си воаяжи!
Реагирахме срещу Ердоган: ЕС да го накара да млъкне! България не е турска!
Окончателно! Ето какво решиха за забраната на тютюна в заведенията!
Огън и жупел в парламента! Депутатите в страшен скандал!
Медиен гаф на годината! „24 часа” обърка папите